تورکیه-‌ده سون 24 ساعات عرضینده داها 48 نفر یئنی نوع کروناویروس‌دان (کووید-19) دونیاسینی دییشیب.
بو باره‌ده تورکیه-‌نین ساغلیق ناظیری فخرالدین کوجا بیلدیریب.
ناظیر بیلدیریب کی، کروناویروس‌دان اؤلن‌لرین عمومی سایی 6 مین 999 نفره چاتیب.
اونون سؤزلرینه گؤره، اؤلکه‌ده 1509 یئنی یولوخما حالی قئیده آلینیب، یولوخان‌لارین عمومی سایی 289 مین 635 نفره چاتیب.
ناظیر علاوه ائدیب کی، اؤتن گون کروناویروس‌دان 1207 نفر ساغالیب، کروناویروس‌دان ساغالان‌لارین عمومی سایی 257 مین 731 نفر تشکیل ائدیر.
